钦定古今图书集成/理学汇编/学行典/第251卷 > 张棻
## 钦定古今图书集成/理学汇编/学行典/第251卷 > 张棻

按《滁州志》：张棻，号菊坞，少博涉书传，不为时知，隐于
西郭外僻园墟中，食力茹蔬，家邻竹圃，笋生其地，拔
而还之。儿市桃李园转卖，骂曰：“贱买贵卖，此伪道也。”
竟不许。蓬荜数闲，仅蔽风雨，诗成满壁，菊种盈篱。尝
送友人吴无号过白汪桥，辄惊觉曰：“吾三十年不过
此矣。”邑令上其名表庐。年七十五。